**Joni Soila** (s. 25. kesäkuuta 1973) on suomalainen juoru- ja rikosaiheisiin erikoistunut toimittaja ja televisiotuottaja. Soila on tanskalaisen Aller mediayhtiön omistaman tv-tuotantoyhtiö Aller Studiosin toimitusjohtaja ja vastaava tuottaja. Aikaisemmin hän on toiminut *Seiska*-lehden toimittajana 1994–2000 ja vastaavana päätoimittajana 2015–2018. Soila siirtyi lokakuussa 2018 tuottajaksi Solar Republic -tuotantoyhtiöön.

Soila on työskennellyt myös *Katso*-lehden vastaavana päätoimittaja sekä projektijohtajana A-lehdet Oy:ssä. Soila johti operaatiota, missä *Katso*-lehti muutettiin perinteisestä tv-lehdestä rajuksi paljastuslehdeksi. Operaation seurauksena Aller Media osti *Katson* A-lehdiltä ja muutti sen takaisin tv-lehdeksi, koska pelkäsi omistamansa *Seiska*-lehden joutuvan vaikeuksiin. Muita Soilan työnantajia ovat olleet Solar Television Oy, Solar Films Oy, Endemol Finland, Banijay Finland ja Aller Julkaisut Oy. Hän on tuottanut ja käsikirjoittanut kolme kautta Suomen *Big Brotheria*. Solar Televisionissa hän käsikirjoitti rikosaiheisen *Ratkaiseva isku* -televisiosarjan ja tuotti useita isoja televisioformaatteja, jotka ovat voittaneet myös Kultainen Venla -palkintoja*lähde?*. Vuonna 2020 hän tuotti ja käsikirjoitti huumekauppias Niko Ranta-ahosta kertovan dokumenttisarjan.

1990-luvulla ja 2000-luvulla Soila toimi politiikassa kokoomuksen järjestöissä ja Elisabeth Rehnin presidentinvaalikampanjan lehdistöpäällikkönä. Soilalla on myös liiketoimia Aasiassa. Hän on osakkaana hongkongilaisessa tuotantoyhtiössä ja thaimaalaisessa hotelliyrityksessä*lähde?*.

Joulukuussa 2007 Helsingin hovioikeus vapautti Soilan Kari Uotin omaisuuden kätkemiseen liittyvistä syytteistä, joista käräjäoikeus oli hänet edellisenä vuonna tuominnut ehdottomaan vankeuteen. Korkeimmasta oikeudesta juttu palautui hovioikeuteen, joka piti voimassa käräjäoikeuden vankeustuomion kevennettynä ja tuomitsi Soilan vuonna 2012 vuoden ehdolliseen vankeuteen törkeästä kätkemisrikoksesta. Soila toimii nykyisin tanskalaisen Aller-mediayhtiön omistaman Aller Studios Oy:n toimitusjohtajana ja vastaavana tuottajana. Hänen viimeisimpiä tuotantojaan ovat *Katiska*(kaudet 1. ja 2.), Sofia Belórfista kertova *Sofian salaisuudet* (kaudet 1. ja 2.), *Lahko*, *Peter Nygård – naamion takana* ja *Pako – Janne "Nacci" Tranbergin tarina* .

Lähteet
-------

1. 1 2  Aller Studios *Aller*. Viitattu 26.2.2024.
2. 1 2  Skandaalilehtimies Joni Soila *Ylioppilaslehti* 8.4.2005
3. ↑  Määttänen, Juuso: Kuka kaipaa Seiskaa?  *HS Ytimessä*, 24.2.2024. Artikkelin maksullinen verkkoversio. Viitattu 24.2.2024.
4. ↑  Henkilöstön protestointi johti *Seiskan* päätoimittajan lähtöön (Arkistoitu – Internet Archive) *Journalisti* 9.10.2018
5. ↑  Seiskan ex-päätoimittaja saa tukea työntekijöiltä – toimitus kritisoi Journalisti-lehden uutista *Demokraatti*.  22.10.2018. Viitattu 22.10.2018.
6. ↑  Solar Films - johtava suomalainen elokuvatuotantoyhtiö *Solar Films*. Viitattu 10.10.2020. *lähde tarkemmin?*
7. ↑  Endemol Shine Finland *Endemol Shine Finland*. Viitattu 10.10.2020. *lähde tarkemmin?*
8. ↑  Banijay « *banijay.fi*. Viitattu 10.10.2020. (englanniksi)*lähde tarkemmin?*
9. ↑  Big Brother *www.bigbrother.fi*. Viitattu 10.10.2020. *lähde tarkemmin?*
10. ↑  Niko Ranta-aho avaa ensimmäistä kertaa koko tarinansa Ruudun Katiska-dokumenttisarjassa *Nelonen*.  15.5.2020.  Arkistoitu 12.8.2020. Viitattu 12.8.2020.
11. ↑  Kari Uotille hovissa ehdotonta vankeutta (Arkistoitu – Internet Archive) *Turun Sanomat* 15.12.2007
12. ↑   "Katiska". fi*lähde tarkemmin?*
13. ↑  Sofian salaisuudet *www.discoveryplus.com*. Viitattu 15.4.2023.
14. ↑   "Lahko". fi*lähde tarkemmin?*
15. ↑  Peter Nygård – naamion takana *www.discoveryplus.com*. Viitattu 15.4.2023.
16. ↑   "Pako – Janne "Nacci" Tranbergin tarina". fi*lähde tarkemmin?*